-----------------------------------------------------------------------
  2.9 การจัดการ

  -----------------------------------------------------------------------

(1) โครงสร้างการจัดการ

โครงสร้างคณะกรรมการของบริษัท เอสทีพี แอนด์ ไอ จำกัด (มหาชน) ประกอบด้วย 3 คณะ ดังนี้

1.  คณะกรรมการบริษัท (Board of Directors)

2.  คณะกรรมการบริหาร (Executive Board)

3.  คณะกรรมการตรวจสอบ

1) คณะกรรมการบริษัท

คณะกรรมการบริษัทมีทั้งหมด 13 ท่าน ดังนี้

1. นายชวรัตน์ ชาญวีรกูล ประธานกรรมการ

2. ดร. จีระ หงส์ลดารมภ์ กรรมการอิสระ

3. ดร. วิชา จิวาลัย กรรมการอิสระและประธานกรรมการตรวจสอบ

4. พลตำรวจตรีเจตน์ มงคลหัตถี กรรมการอิสระและกรรมการตรวจสอบ

5. นายดล วัฒนศรี กรรมการอิสระและกรรมการตรวจสอบ

6. นายชำนิ จันทร์ฉาย กรรมการ

7. นายยาซูโนริ โอซาดะ กรรมการ

8. นายเคนซูเกะ ทะนิกุจิ กรรมการ

9. นางสาวเสาวณีย์ คงสกุล กรรมการ

10. นายสุวัฒน์ เหรียญศิริวรรณ กรรมการ

11. นายวัลลภ รุ่งกิจวรเสถียร กรรมการ

12. นายสมชาย วัฒนะวีระชัย กรรมการ

13. นายมาศถวิน ชาญวีรกูล กรรมการและกรรมการผู้จัดการ

โดยคณะกรรมการบริษัท มีหน้าที่ดังต่อไปนี้ คือ

-   การให้ความเห็นชอบในนโยบายและแผนการดำเนินธุรกิจ

-   การอนุมัติการเปลี่ยนแปลงนโยบายบัญชี
    และพิจารณาผลการดำเนินงานของบริษัททุกไตรมาสและประจำปี

-   กำกับดูแลให้คณะกรรมการบริหารดำเนินงานตามนโยบายที่กำหนดไว้อย่างมีประสิทธิภาพ

-   กำกับดูแลให้บริษัทมีระบบการควบคุมภายในและการตรวจสอบภายในที่ดีและรัดกุม

2) คณะกรรมการบริหาร

คณะกรรมการบริหารมีทั้งหมด 5 ท่าน ดังนี้

1. นายมาศถวิน ชาญวีรกูล กรรมการผู้จัดการ

2. นายชวลิต ลิ่มพานิชย์ ผู้จัดการฝ่ายโรงงาน 1 (ชลบุรี)

3. เรือโทกิตติ จันทร์แสงศรี รน. ผู้จัดการฝ่ายการตลาดและประมาณราคา

4. นางฉัตรา ปุณณรุจาวงษ์ ผู้จัดการฝ่ายบัญชีและการเงิน

5. นางอาทิตยา ชาญวีรกูล ผู้จัดการฝ่ายบริหาร

โดยคณะกรรมการบริหาร มีหน้าที่ดังต่อไปนี้ คือ

คณะกรรมการบริหารมีหน้าที่กำกับดูแลการดำเนินงานของบริษัทให้มีประสิทธิภาพตามแนวนโยบายของคณะกรรมการบริษัท
รวมทั้งการบริหารการเงินและกลั่นกรองเรื่องต่างๆที่จะนำเสนอคณะกรรมการพิจารณาและดำเนินการอื่นๆ
ตามที่คณะกรรมการบริษัทมอบหมาย

กรรมการผู้จัดการ

กรรมการผู้จัดการทำหน้าที่เป็นผู้บริหารจัดการและดูแลควบคุมการดำเนินธุรกิจของบริษัท
เว้นแต่การดำเนินการใดที่ตามหลักเกณฑ์ของกฎหมายหรือหลักเกณฑ์ของหน่วยงานที่ควบคุมดูแลบริษัทกำหนดให้ต้องได้รับความเห็นชอบจากที่ประชุมคณะกรรมการหรือที่ประชุมผู้ถือหุ้น
ให้กรรมการผู้จัดการดำเนินการตามหลักเกณฑ์ดังกล่าว
ตลอดจนให้อำนาจกรรมการผู้จัดการในการมอบหมายให้บุคคลอื่นที่กรรมการผู้จัดการเห็นสมควรทำหน้าที่จัดการและดำเนินการแทนและกำหนดห้ามมิให้กรรมการผู้จัดการหรือบุคคลที่กรรมการผู้จัดการมอบหมายให้ทำหน้าที่แทน
อนุมัติการทำรายการใดๆระหว่างกรรมการผู้จัดการกับบุคคลได้รับมอบหมายดังกล่าว
หรือบุคคลที่อาจมีความขัดแย้งมีส่วนได้เสียหรืออาจมีความเห็นแย้งทางผลประโยชน์ในลักษณะอื่นใดกับบริษัทหรือบริษัทย่อย

3) คณะกรรมการตรวจสอบ

คณะกรรมการตรวจสอบ มีทั้งหมด 3 ท่าน ดังนี้

1. ดร. วิชา จิวาลัย ประธานกรรมการตรวจสอบ

2. พลตำรวจตรีเจตน์ มงคลหัตถี กรรมการตรวจสอบ

3. นายดล วัฒนศรี กรรมการตรวจสอบ

โดยคณะกรรมการตรวจสอบ มีหน้าที่ดังต่อไปนี้ คือ

คณะกรรมการตรวจสอบ จัดตั้งขึ้นเมื่อวันที่ 9 เมษายน 2542 มีการประชุมอย่างน้อยปีละ 4 ครั้ง
คณะกรรมการตรวจสอบได้มีการแต่งตั้งให้มีผู้ทำหน้าที่ตรวจสอบภายในขึ้นเพื่อรับผิดชอบการปฏิบัติหน้าที่ดังนี้

-   ดูแลรายงานทางการเงินของบริษัทให้ตรงต่อความเป็นจริงครบถ้วนเพียงพอ และเชื่อถือได้

-   ดูแลให้บริษัทมีระบบการควบคุมภายในที่เหมาะสมและมีประสิทธิภาพ

-   พิจารณาคัดเลือก และเสนอแต่งตั้งผู้สอบบัญชีของบริษัท

-   ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

-   ดูแลไม่ให้เกิดความขัดแย้งทางผลประโยชน์

-   ปฏิบัติการอื่นใดตามที่คณะกรรมการของบริษัทมอบหมาย

-   จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

(2) การสรรหากรรมการ 

บริษัทไม่ได้มีการจัดตั้งคณะกรรมการสรรหาเพื่อคัดเลือกบุคคลมาเป็นกรรมการบริษัท แต่จะแต่งตั้งกรรมการโดยการใช้สิทธิของผู้ถือหุ้น โดยสิทธิของผู้ถือหุ้นในการเลือกกรรมการ มีดังนี้

1.  ผู้ถือหุ้นคนหนึ่งมีคะแนนเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมด
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยไม่ได้

กรรมการที่มาจากผู้ถือหุ้นรายใหญ่

+--------------------------------+-----------+-------------------------+
| ผู้ถือหุ้น                          | สัดส่วนก    | ชื่อกรรมการ               |
|                                | ารถือหุ้น(%) |                         |
+--------------------------------+-----------+-------------------------+
| 1. บริษัท ซิโน–ไทย เอ็นจีเนียริ่ง แอนด์ | 9.01      | นายชวรัตน์ ชาญวีรกูล        |
| คอนสตรัคชั่น จำกัด (มหาชน)         |           |                         |
|                                |           | นายมาศถวิน ชาญวีรกูล       |
|                                |           |                         |
|                                |           | นายวัลลภ รุ่งกิจวรเสถียร     |
|                                |           |                         |
|                                |           | นายสมชาย วัฒนะวีระชัย      |
+--------------------------------+-----------+-------------------------+
| 2. โตโมเอะคอร์ปอร์เรชั่น           | 7.14      | นายยาซูโนริ โอซาดะ        |
+--------------------------------+-----------+-------------------------+
| 3. นายชำนิ จันทร์ฉาย              | 4.60      | นายชำนิ จันทร์ฉาย          |
+--------------------------------+-----------+-------------------------+
| 4. บริษัท มิตซุย แอนด์คัมปนี          | 3.32      | นายเคนซูเกะ ทะนิกุจิ        |
| (ไทยแลนด์) จำกัด                 |           |                         |
+--------------------------------+-----------+-------------------------+
| 5. นางสาวเสาวณีย์ คงสกุล          | 4.0       | นางสาวเสาวณีย์ คงสกุล      |
+--------------------------------+-----------+-------------------------+
| 6. นายสุวัฒน์ เหรียญศิริวรรณ         | 4.0       | นายสุวัฒน์ เหรียญศิริวรรณ     |
+--------------------------------+-----------+-------------------------+

(3) ค่าตอบแทนกรรมการและผู้บริหาร

ในปี 2545 บริษัทมีค่าตอบแทนที่เป็นตัวเงินแก่กรรมการและผู้บริหาร ดังนี้

-   ค่าตอบแทนรวมของกรรมการบริษัท จำนวน 13 ราย
    เป็นค่าตอบแทนในรูปของบำเหน็จและเบี้ยประชุม จำนวน 1,166,500 บาท

-   ค่าตอบแทนรวมของกรรมการบริหารและผู้บริหาร จำนวน 9 ราย
    เป็นค่าตอบแทนในรูปของเงินเดือนและโบนัส จำนวน 12,538,200 บาท

(4) นโยบายการกำกับดูแลกิจการ (หลักการข้อที่ 1)

คณะกรรมการบริษัทได้กำหนดนโยบายเกี่ยวกับการกำกับดูแลกิจการ
โดยเห็นว่ามีความสำคัญเนื่องจากเป็นประโยชน์ต่อการดำเนินธุรกิจของบริษัทให้มีความมั่นคงและเจริญเติบโตได้อย่างยั่งยืน
การกำหนดแนวทางในการดำเนินงานนั้นบริษัทให้ความสำคัญเรื่องการควบคุมภายในและการตรวจสอบภายใน
มีการกำกับดูแลฝ่ายบริหารโดยกำหนดให้คณะกรรมการบริหารดำเนินธุรกิจตามนโยบายอย่างมีประสิทธิภาพโดยมีการควบคุมและบริหารความเสี่ยงที่เหมาะสมเพื่อประโยชน์ระยะยาวของผู้ถือหุ้นและปฏิบัติภายใต้ข้อกำหนดของกฏหมายและจริยธรรมทางธุรกิจ
โดยบริษัทได้ปฏิบัติตามหลักการการกำกับดูแลกิจการที่ดี ตามแนวทางของตลาดหลักทรัพย์ ดังนี้

ผู้ถือหุ้น : สิทธิและความเท่าเทียมกันของผู้ถือหุ้น (หลักการข้อที่ 2)

 ในปี 2545 บริษัทมีการประชุมผู้ถือหุ้น 1 ครั้งคือการประชุมสามัญผู้ถือหุ้น ครั้งที่ 7/ 2545 เป็นการประชุมผลการดำเนินงานปี 2544 บริษัทได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ ให้ผู้ถือหุ้นทราบล่วงหน้าก่อนวันประชุม 14 วัน โดยในแต่ละวาระมีความเห็นของคณะกรรมการประกอบ และมีการบันทึกการประชุมถูกต้อง ครบถ้วน เพื่อให้ผู้ถือหุ้นสามารถตรวจสอบได้ ทั้งนี้ในการประชุมสามัญผู้ถือหุ้น ครั้งที่ 8/2546 ซึ่งจะเป็นการประชุมผลการดำเนินงานปี 2545 ได้กำหนดให้มีกรรมการอิสระเป็นผู้รับมอบฉันทะจากผู้ถือหุ้นที่ไม่สามารถเข้าร่วมประชุมได้ ทั้งนี้การดำเนินการดังกล่าวเป็นไปเพื่อให้มีการปฏิบัติต่อผู้ถือหุ้นทุกรายอย่างเท่าเทียมกัน

สิทธิของผู้มีส่วนได้เสียกลุ่มต่างๆ (หลักการข้อที่ 3) 

บริษัทได้ตระหนักถึงสิทธิของผู้มีส่วนได้เสียทุกกลุ่มที่เกี่ยวข้องกับบริษัท
โดยให้ทุกกลุ่มมีสิทธิได้รับการปฏิบัติอย่างเท่าเทียมกันและเป็นธรรม
โดยบริษัทได้มีการปฏิบัติตามข้อกำหนดของกฎหมายและกฎระเบียบต่างๆที่เกี่ยวข้อง
ไม่ว่าจะเป็นการปฏิบัติต่อพนักงานให้ได้รับการดูแลและการส่งเสริมความปลอดภัยในการทำงาน
ตลอดจนได้รับการปฏิบัติตามกฎระเบียบต่างๆของบริษัทอย่างเสมอภาค
การปฏิบัติต่อคู่ค้าและเจ้าหนี้ตามสัญญาหรือเงื่อนไขที่กำหนดไว้
การปฏิบัติต่อลูกค้าให้ได้รับผลงานที่มีคุณภาพตามสัญญา
การปฏิบัติต่อคู่แข่งอย่างมีจรรยาบรรณในเชิงธุรกิจ
และการปฏิบัติต่อชุมชนรอบข้างสถานที่ทำงานให้ได้รับการดูแลด้านสิ่งแวดล้อม

การประชุมผู้ถือหุ้น (หลักการข้อที่ 4)

ในการประชุมผู้ถือหุ้นในปี 2545
มีกรรมการเข้าร่วมประชุมครบองค์ประชุมรวมถึงคณะกรรมการตรวจสอบ
และจัดให้มีเลขานุการคณะกรรมการทำหน้าที่บันทึกการประชุมผู้ถือหุ้นและให้คำปรึกษา
และจัดให้ผู้สอบบัญชีรับอนุญาตของบริษัทเข้าร่วมประชุมผู้ถือหุ้นเป็นประจำทุกปี
ประธานกรรมการได้เปิดโอกาสให้ผู้ถือหุ้นมีสิทธิเท่าเทียมกันในการสอบถามและแสดงความคิดเห็นและข้อเสนอแนะต่างๆเกี่ยวกับการบริหารธุรกิจของบริษัท
โดยสรุปไว้ในรายงานการประชุมแล้ว

ภาวะผู้นำและวิสัยทัศน์ (หลักการข้อที่ 5) 

คณะกรรมการได้มีส่วนร่วมในการให้ความเห็นชอบในนโยบายและแผนการดำเนินธุรกิจ
และได้ให้ความสำคัญกับระบบการควบคุมภายในและการตรวจสอบภายในเพื่อประโยชน์ของบริษัทและผู้ถือหุ้นโดยรวม
โดยบริษัทได้มีการแบ่งแยกบทบาทหน้าที่ความรับผิดชอบของคณะกรรมการบริษัท
คณะกรรมการตรวจสอบ และคณะกรรมการบริหารที่มีต่อผู้ถือหุ้นไว้อย่างชัดเจน
เพื่อความเป็นอิสระในการตัดสินใจและนำเสนอวิสัยทัศน์
ดังรายละเอียดที่กล่าวไว้แล้วภายใต้หัวข้อโครงสร้างการจัดการ

ความขัดแย้งทางผลประโยชน์ (หลักการข้อที่ 6)

คณะกรรมการได้ให้ความสำคัญเกี่ยวรายการที่อาจมีความขัดแย้งทางผลประโยชน์
โดยรายงานต่อคณะกรรมการและคณะกรรมการบริหารให้ทราบถึงรายการที่อาจมีความขัดแย้งทางผลประโยชน์และรายการที่เกี่ยวโยงกัน
รวมทั้งพิจารณาความเหมาะสมของรายการระหว่างกัน
ซึ่งได้มีการเปิดเผยไว้ในรายงานการเงินของบริษัทด้วย
รวมทั้งบริษัทได้ปฏิบัติตามหลักเกณฑ์ของตลาดหลักทรัพย์แห่งประเทศไทยอย่างเคร่งครัดในเรื่องการกำหนดราคาและเงื่อนไขต่างๆกับบุคคลที่อาจมีความขัดแย้งด้านผลประโยชน์ให้เสมือนทำรายการกับบุคคลภายนอก

จริยธรรมธุรกิจ (หลักการข้อที่ 7)

บริษัทได้มีระเบียบข้อบังคับการทำงาน และกฎระเบียบของบริษัท
เพื่อให้ผู้บริหารและพนักงานเข้าใจและมีแนวทางในการปฏิบัติงานที่เหมาะสม
รวมทั้งมีบทลงโทษทางวินัยอย่างชัดเจนเกี่ยวกับการทำงานที่เกี่ยวข้องกับการทุจริต
และการนำความลับของบริษัทไปเปิดเผยหรือใช้ประโยชน์อย่างไม่เหมาะสม

การถ่วงดุลของกรรมการที่ไม่เป็นผู้บริหาร และ การรวมหรือแยกตำแหน่ง (หลักการข้อที่ 8 และ 9) 

คณะกรรมการบริษัทมีทั้งหมด 13 ท่าน โดยแบ่งเป็นกรรมการที่เป็นผู้บริหารจำนวน 1 ท่าน
กรรมการที่เป็นตัวแทนผู้ถือหุ้น จำนวน 8 ท่าน และเป็นกรรมการอิสระจำนวน 4 ท่าน
ซึ่งบริษัทมีสัดส่วนกรรมการอิสระใกล้เคียงกับ 1 ใน 3 ของจำนวนกรรมการทั้งหมด
และมีการแยกตำแหน่งของประธานกรรมการให้มาจากกรรมการที่ไม่ได้เป็นผู้บริหาร

ค่าตอบแทนของกรรมการและผู้บริหาร (หลักการข้อที่ 10)

บริษัทได้กำหนดค่าตอบแทนกรรมการและผู้บริหารไว้อย่างชัดเจนและโปร่งใสโดยค่าตอบแทนดังกล่าวได้รับการอนุมัติจากที่ประชุมผู้ถือหุ้น
โดยค่าตอบแทนกรรมการมีความเพียงพอที่จะรักษากรรมการมีคุณภาพตามต้องการ
และเพื่อประโยชน์สูงสุดของบริษัท
การกำหนดค่าตอบแทนผู้บริหารได้เกำหนดให้มีความชื่อมโยงกับผลงานของบริษัทและการปฏิบัติงานของผู้บริหารแต่ละคนด้วย

การประชุมคณะกรรมการ (หลักการข้อที่ 11)

คณะกรรมการมีกำหนดการประชุมทุกไตรมาส
โดยมีเลขานุการคณะกรรมการจัดทำวาระต่างๆเพื่อพิจารณา
และอนุมัติและดำเนินการจัดส่งเอกสารให้คณะกรรมการล่วงหน้าอย่างน้อย 7 วันก่อนการประชุม
สำหรับวาระที่สำคัญๆ ได้แก่
ผลการดำเนินงานของทุกไตรมาสและติดตามและรับรองการดำเนินงานของคณะกรรมการบริหารและยังได้รับข้อมูลการรายงานจากคณะกรรมการตรวจสอบอย่างสม่ำเสมอ
พร้อมด้วยข้อเสนอแนะต่างๆเพื่อให้คณะกรรมการบริหารนำไปพิจารณาดำเนินการให้เกิดประโยชน์สูงสุดแก่บริษัทอีกด้วย

การประชุมทุกครั้งมีเลขานุการคณะกรรมการเป็นผู้บันทึกการประชุม
จัดเก็บรายงานการประชุมที่ผ่านการรับรองจากคณะกรรมการและพร้อมให้คณะกรรมการและผู้ที่เกี่ยวข้องตรวจสอบได้

คณะอนุกรรมการ (หลักการข้อที่ 12)

คณะกรรมการได้จัดให้มีคณะกรรมการตรวจสอบ เพื่อช่วยศึกษาในรายละเอียดในงานที่จำเป็น
ด้านระบบการควบคุมภายในและการตรวจสอบภายใน
โดยมีการกำหนดกรอบอำนาจหน้าที่ความรับผิดชอบของคณะกรรมการตรวจสอบไว้อย่างชัดเจน
และรายงานผลการประชุมต่อคณะกรรมการ

ระบบการควบคุมภายในและการตรวจสอบภายใน (หลักการข้อที่ 13)

บริษัทจัดให้มีผู้ทำหน้าที่ตรวจสอบภายใน
เพื่อตรวจสอบการปฏิบัติงานให้มั่นใจได้ว่ามีการปฏิบัติงานด้านการควบคุมด้านการเงินและการดำเนินงานให้เป็นไปตามแนวทางที่วางไว้อย่างมีประสิทธิภาพ
รวมทั้งการตรวจสอบการปฏิบัติตามกฎหมายและข้อกำหนดต่างๆ ที่เกี่ยวข้องกับบริษัท
โดยผลการตรวจสอบรายงานตรงต่อคณะกรรมการตรวจสอบและผู้บริหารระดับสูง

รายงานของคณะกรรมการ (หลักการข้อที่ 14)

คณะกรรมการมีการจัดทำรายงานความรับผิดชอบของตนต่อรายงานทางการเงินไว้ในรายงานประจำปีถัดจากรายงานของผู้สอบบัญชีว่าเป็นรายงานทางการเงินที่ถูกต้อง
ครบถ้วน เป็นจริงและสมเหตุสมผล ปฏิบัติตามมาตรฐานการบัญชีที่รับรองทั่วไป
ใช้นโยบายการบัญชีที่เหมาะสมและถือปฏิบัติโดยสม่ำเสมอ

ความสัมพันธ์กับผู้ลงทุน (หลักการข้อที่ 15)

คณะกรรมการให้ความสำคัญต่อการมีความสัมพันธ์กับผู้ลงทุนในหลักทรัพย์ของบริษัท
จึงได้กำหนดเป็นนโยบายให้มีหน่วยงานที่ทำหน้าที่เผยแพร่ข้อมูลข่าวสารต่างๆ
เช่นข้อมูลทางการเงินและข้อมูลทั่วไป โดยให้ความสำคัญต่อการเปิดเผยข้อมูลที่มีความถูกต้อง
ครบถ้วน โปร่งใสและทั่วถึง ทั้งนี้ผู้ลงทุนสามารถติดต่อหน่วยงานดังกล่าวได้ที่ โทรศัพท์
0-2260-1181 ต่อ 231 หรือ ที่ E-mail address: ir@stpi.co.th

(5) การดูแลเรื่องการใช้ข้อมูลภายใน

 บริษัทได้ใช้หลักจริยธรรมธุรกิจในการดูแลเรื่องการใช้ข้อมูลภายในของพนักงานและผู้บริหาร โดยกำหนดให้มีบทลงโทษทางวินัยอย่างชัดเจนเกี่ยวกับการนำข้อมูลภายในไปใช้ประโยชน์อย่างไม่เหมาะสม ทั้งนี้ บริษัทกำหนดให้ผู้บริหารรายงานการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 

(6) บุคลากร

พนักงานและลูกจ้างของบริษัท ณ วันที่ 31 ธันวาคม 2545 มีจำนวนรวมทั้งสิ้น 778 คน
เพิ่มขึ้นจากปีก่อน 118 คน หรือเพิ่มขึ้น ร้อยละ 17.9 แบ่งเป็นสายงานได้ดังต่อไปนี้

  --------------------------- ------------- ------------------- -------- --------- -- -----------
                              จำนวนพนักงาน                                             
                              (คน)                                                    

  สายงานหลัก                   2545                              2544                  

  คณะกรรมการบริหาร             9                                 9                     

  พนักงานสายงานปฏิบัติการ         739                               621                   

  พนักงานสายบริหาร              30                                30                    

  รวม                         778                               660                   

                                                                                      

                                            ผลตอบแทนของพนักงาน                         
                                            (หน่วย : พันบาท)                            

                                            2545                         2544         

  เงินเดือนพนักงาน                             122,663                      109,980      

  โบนัสพนักงาน                                6,507                        14,057       

  เงินสมทบกองทุนสำรองเลี้ยงชีพ                   1,483                        1,246        

  อื่นๆ                                       8,757                        125,283      

  รวม                                       139,410                      142,873      
  --------------------------- ------------- ------------------- -------- --------- -- -----------

จำนวนพนักงานที่เพิ่มขึ้นเป็นผลมาจากนโยบายของบริษัทที่เน้นเพิ่มจำนวนพนักงานชั่วคราว
เพื่อเพิ่มความยืดหยุ่นขององค์กรและประหยัดค่าใช้จ่ายในการจ้างบุคลากรประจำซึ่งเป็นรายจ่ายระยะยาวของบริษัทในอนาคต

นโยบายในการพัฒนาบุคคลกร

บริษัทมีนโยบายที่จะพัฒนาบุคลากรให้มีความรู้ความสามารถเพิ่มขึ้น
เพื่อให้เกิดการทำงานที่มีประสิทธิภาพ โดยบริษัทจัดให้มี

1.  การฝึกอบรมทั้งภายในและภายนอก

2.  มีกิจกรรมที่ส่งเสริมการแสดงความคิดเห็น เพื่อแก้ปัญหาและพัฒนาการทำงานให้ดียิ่งขึ้น

3.  จัดให้มีการเรียนรู้ข้ามสายงาน
    เพื่อเป็นการเพิ่มพูนความรู้และสร้างความเข้าในการปฏิบัติหน้าที่ของสายงานอื่น

ข้อพิพาทด้านแรงงาน

เมื่อวันที่ 7 ตุลาคม 2542 และเมื่อวันที่ 13 ธันวาคม 2542 บริษัท
ถูกฟ้องในคดีศาลแรงงานจำนวน 2 คดี โดยถูกเรียกค่าเสียหายและค่าเสียโอกาส
(ตั้งแต่วันออกจากงานถึงเกษียณอายุ) อันเนื่องจากการเลิกจ้างเป็นเงินประมาณ 31.88 ล้านบาท
ซึ่งคดีอยู่ระหว่างการพิจารณาของศาลชั้นต้น ต่อมาโจทก์ได้ทำสัญญาประนีประนอมยอมความ
ระหว่างปีถึงสิ้นสุด 31 ธันวาคม 2544 คดีสิ้นสุดคิดเป็นอัตราร้อยละ 96.4 ของจำนวนเงินที่ฟ้อง
และคดีที่เหลือ1 คดีซึ่งได้ลดจำนวนเงินที่เรียกค่าเสียหายและค่าเสียโอกาสเหลือ 1.8 ล้านบาท
ซึ่งปัจจุบันอยู่ระหว่างการพิจารณาสืบพยานของคู่ความที่ศาลแรงงานกลาง